皇家馬德里足球會

皇家馬德里足球會係西班牙首都馬德里嘅一間足球會，1902年3月6號成立，係而家歐洲至全世界球壇最成功嘅球會之一，2000年12月11號國際足球協會選咗皇家馬德里為20世紀最偉大嘅球會。

皇家馬德里喺歷史上一直係歐洲最成功嘅球會，曾經攞過14次歐聯冠軍，係目前贏得最多歐聯冠軍嘅球會。而本土方面一共攞到35次西班牙甲組聯賽冠軍、19次西班牙國王盃冠軍同埋12次西班牙超級盃。

皇家馬德里而家重有預備隊皇家馬德里卡斯迪拿同埋多支梯隊。

另外皇家馬德里喺1932年成立籃球隊－皇家馬德里特佳，而且球隊成就同足球隊一樣咁勁，10次成為歐洲冠軍同多次成為本土籃球聯賽冠軍。

歷史

早年時期 

皇家馬德里原名「馬德里足球會」，係一班球迷喺1902年3月6號成立，波衫係全白色、配白色短褲同藍襪。同年參加慶祝西班牙國王亞利方疎十三世登基而創辦嘅國王盃，但不敵巴塞隆拿。1904年馬德里足球會同同市嘅 Moderno Amicale 同 Moncloa 合併。球會成立冇幾耐就成為西班牙勁旅之一，更多次贏得西班牙國王盃。其中球會由1908年開始連續四年奪得國王盃，成為西班牙首間可以永久保存國王盃嘅球會。1910年球會委任英國人阿瑟·莊臣為第一位領隊。兩年後，當時一位寂寂無名嘅青年球員加入球隊，佢叫做聖地牙哥·班拿貝——即係後嚟帶領皇馬走上高峰嘅球會主席。經過長久嘅奮鬥，馬德里足球會喺1916年重奪國王盃。1917年，亞利方疎十三世為表揚球隊佳績，向馬德里足球會賜封「皇家」頭銜。1920年6月26號，「皇家馬德里」成為球會正式名。

會徽 
皇家馬德里未成立前嘅隊徽最初係喺1902年根據章程設計出嚟，徽章係藍底配白色字嘅「M」、「F」同「C」組合。1908年，會徽外側加上圓圈。
 1920年，獲國王賜封「皇家」嘅尊稱，徽章加咗個皇冠。隊名變做「Real Madrid Foot-Ball Club」，以英文表示。
 1931年，西班牙改為共和制，會徽上唔可以再有皇冠。同時，徽章中開始出現緞帶，佢紫色嘅顏色標誌住卡斯蒂亞地區。
 1941年，皇冠再次加入徽章。此外，由嗰時開始，球會開始用西班牙文表示，其後會徽中緞帶嘅用色、文字嘅布局不斷改進，直到成為今日嘅造型。

主場 

馬德里足球會初時係選用Campo de O'Donnell為主場，1923年5月17號球隊改用可容納8,000人嘅Campo de Ciudad Lineal，但只係用住先。翌年轉到Estadio de Chamartin作賽，一座容納大約25,000人並見證皇家馬德里奪得第一個球會錦標嘅球場，其後呢座球場一直用到1947年，由班拿貝球場取代。

聖地亞哥·班拿貝球場係家下皇家馬德里嘅主場球場，可以容納80,354人，由當時只上任一年嘅會長班拿貝計劃興建，1944年10月27號開始動工，1947年12月14號正式落成，起初球場名為Estadio Chamartin，之後舉行球場第一場比賽對葡萄牙嘅比蘭倫斯。1955年1月4號，球會官方正式將球場命名做聖地牙哥·班拿貝球場，以紀念功不可沒嘅班拿貝會長。球會容量隨後不繼增加，1952年曾經可容納多達120,000人，之後球場因為成為1982年世界盃舉行場地而要進行大規模更新，但80年代發生多宗球場意外，歐洲足協因此下令大部分球場由企位改建為全座位，1982年後進行過3次大規模改建，容量不斷下降到而家嘅80,000人。2005年後班拿貝球場被歐洲足協評選為五星級球場，喺2009/10年度賽季成為歐洲聯賽冠軍盃決賽舉行場地。

詳細
資料來源：皇馬官網

錦標 
皇家馬德里喺歷史上一直係歐洲最成功嘅球會之一，曾經蠃過12次歐聯冠軍，係贏得最多歐聯冠軍嘅球會。喺本土方面一共蠃咗32次西甲冠軍同19次西班牙國王盃冠軍。

本土 
 西班牙甲組足球聯賽：35次
1931/32、1932/33、1953/54、1954/55、1956/57、1957/58、1960/61、1961/62、1962/63、1963/64、1964/65、1966/67、1967/68、1968/69、1971/72、1974/75、1975/76、1977/78、1978/79、1979/80、1985/86、1986/87、1987/88、1988/89、1989/90、1994/95、1996/97、2000/01、2002/03、2006/07、2007/08、2011/12、2016/17、2019/20、2021/22
 西班牙國王盃：20次
1905、1906、1907、1908、1917、1934、1936、1946、1947、1962、1970、1974、1975、1980、1982、1989、1993、2011、2014、2023
 西班牙聯賽盃：1次
1985
 西班牙超級盃：12次
1988、1989、1990、1993、1997、2001、2003、2008、2012、2017、2019/20、2021/22

歐洲 
 歐洲聯賽冠軍盃：14次
1955/56、1956/57、1957/58、1958/59、1959/60、1965/66、1997/98、1999/00、2001/02、2013/14、2015/16、2016/17、2017/18、2021/22
 歐洲足協盃：2次
1984/85、1985/86
 歐洲超級盃：5次
2002、2014、2016、2017、2022

全球 
 洲際盃：3次
1960、1998、2002
 世界冠軍球會盃：5次
2014、2016、2017、2018、2022

球員

現役球員 
2021年9月30號更新

效力過嘅球星 
 簡尼沙里斯
 希亞路
 摩連迪斯
 麥馬拿文
 卡路士
 馬基列尼
 費高
 施丹
 碧咸
 奧雲
 羅賓奴
 簡拿華路
 沙維奧拿
 朗拿度
 魯爾
 卡卡
 卡斯拿斯
 基斯坦奴朗拿度

球會紀錄 
 奪得聯賽冠軍最多嘅會長：巴拿貝，在任32年，贏得16次聯賽錦標
 奪得聯賽冠軍最多嘅領隊：文奴斯，在任13年半，贏得9次聯賽錦標
 奪得聯賽冠軍最多嘅球員：真圖，效力18年，贏得12次聯賽錦標
 上陣次數最多球員：魯爾，711場
 最多入波球員：魯爾，入咗323球
 一季最多聯賽入波球員：基斯坦奴朗拿度
 一季最高聯賽入波：121球
 一季最多主場聯賽勝仗：18場
 一季最高主場聯賽入波：78球
 一季最少主場失波：8球
 全季保持不敗：1931-1932年球季
 主場保持最長不敗場數：121場
 提早5輪宣佈奪標：1960-1961年球季，1962-1963年球季，1974-1975年球季
 聯賽最大勝仗：11 - 1 對艾治
 盃賽最大勝仗：11 - 1 對巴塞隆拿
 聯賽最大敗仗：1 - 9 對愛斯賓奴

濕碎嘢 
以前香港新聞界普遍將皇家馬德里譯錯做「真馬德里」，因為嗰陣啲人唔識西班牙文，見到個字同英文嘅real一樣就噉譯，但係唔知道西班牙文嘅real有兩個詞源。兩個字都係嚟自拉丁文，但其中一個嚟自，即係「皇家」，同英文同埋係同源詞；另一個嚟自，先至係「真」嘅意思，同英文嘅係同源詞。兩個字係咁啱得咁橋寫法一樣，但係意思完全唔同。

西班牙足球球會
類:馬德里